text: سلطة الباذنجان و الفليفلة المشوية
text: #000003
text: هي الوصفة من الوصفات الي اتعذبت بصورتها كتيررر , هي تالت صيفية بحضرها و ما بقدر نزلها لان صورتها مو عاجبتني , بتكون هيك مشقرقة على الحقيقة و بتطلع باهتة بالصورة , بس اليوم لما حضرتها كنت مقررة انو رح نزلها لو شو ما كانت الصورة , و هي هي الوصفة ..
text: #000006
text: كتير طيبة و خفيفة و نعنوشة و انا هل الوصفة بحبها اكتر من المتبل لان بحسها باردة و فيكي تاكليها بالخبزة او بالمعلقة و انا كنت محضرة معها خبز بيدا التركي . و ما بتتخيلي الفليفلة المشوية طعمتها ادي طيبة و مختلفة , يمممم .
text: #000007
text: عم استعمل اللبن البقري , و مع اني من 3 شهور كنت ما حبه ابدا , هلا صايرة ما عم حب لبن الغنم لان على الاغلب عم يكون حامض كتير و عم تطغى طعمته على باقي المكونات , لهيك للارمان بلبن او الشاكرية و اللبنية عم استعمل لبن غنم و الباقي كله لبن بقر , و هادا اكيد راي شخصي , انت فيك تستعملي الي بتحبيه . عم جفف اللبن شوي لان ما بحب السلطة تكون مريقة , بحبها يكون الها قوام . و كمية اللبن تقريبة , فيكي تزيدي او تنقصي حسب الحاجة .
text: #000008
text: باذنجان،بقدونس،جوز،حفلات الشواء،سلطة،فليفلة،لبن،لبن زبادي،مطبخ تركي،مكسرات،وصفة خفيفة
text: #000010
text: وصفات تانية ممكن تعجبك
text: #000011
text: كتير شكلها طيبة والصورة حلوة والريحة ع شوي ح شمها منها
  انا بحب البيتنجان يكون مشوي عالفحم بس رح جربها هلق بالفرن لانو موسم الشوي راح
  تسلم ايديكي يا ميمي
text: #000014
text: طلعت السلطة طيبة كتير نعومة الباذنجان والفليفلة وقرمشة الجوز وطعمة البقدونس الفريش ممممم
  ما حسنت افرمها ناعمة كتير ولذلك حطيتها بالفود بروسسر وطلعت ممتازة
  وزوجي حس اني بدها طحينة فعملت شوي بطحينة طبعا طلعت تقريبا متل المتبل بس كمان طيبة
  تسلم ايدك والله يعطيك العافية
text: #000018
text: مسا الخير ست منى حبيت اقلك الكلام يلي عبيخطر ببالي واللي هو ياريتني كنت اختك او جارتك كنت مابتزحزح من بيتك عشان اكل هالاكلات الطيبه الله يسلم هالايدين ومافي قلك غير الله يهني ابو الولاد والاولاد عليكي
text: #000019
text: صحتين و الف هنا ام نبيل , كتيررررر انبسطت انك جربتيها بهل السرعة , بتعرفي بعد ما قرات ردك قمت جربت شوي بالطحينة :grin
text: #000020
text: التنتين طيبين بس حبيتها باللبن اكتر لام حسيتها اخف و هي ببتاكل بالمعلقة و بتبرد القلب
text: #000021
text: و انا كمان بحب كتيرر التصوير ’و بالاخير بطلع مصورة شي 50 صورة للعيلة و انا ما الي و لا صورة :roll
  اذا بتحبي تصوري الاكل فاهم نصيحة انو تكون الاضاءة طبيعية و يكون الطبق بينك و بين مصدر الضوء و بس
text: #000022
text: ان شاء الله دوما همتك عالية
  انا بحب كتير صور الاكل و حتى لما بكون معزومة على الزيارات بتمنى تكون كاميرتي معي و صور , بس بعدها بقول كبري عقلك يا بنت :grin
text: #000026
text: مرحبا،بدي اسال عن اللبن الي بالوصفة هو الحليب او اللبن روب او شي ثاني؟؟
  بدي اجربها ان شا الله و يسلمو ايديكي ست منى
text: #000028
text: هو اللبن الزبادي او الروب
text: #000029